CELEX: 62009TN0359
Language: da
Date: 2009-09-14 00:00:00
Title: Sag T-359/09: Sag anlagt den 14. september 2009 — Jurašinović mod Rådet

7.11.2009   
            
            
               DA
            
            
               Den Europæiske Unions Tidende
            
            
               C 267/80
            
         Sag anlagt den 14. september 2009 — Jurašinović mod Rådet
   (Sag T-359/09)
   2009/C 267/142
   Processprog: fransk
   
      Parter
   
   
      Sagsøger: Ivan Jurašinović (Angers, Frankrig) (ved avocat A. Beguin)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Annullation af den udtrykkelige afgørelse af 17. juni 2009 og efterfølgende stiltiende afgørelse, hvorved sagsøgerens anmodning om aktindsigt i følgende dokumenter blev afslået:
               
                           —
                        
                        
                           Rapporter afgivet af Den Europæiske Unions observatører i Kroatien, vedrørende Knin-området, fra den 1. til den 31. august 1995,
                        
                     
                           —
                        
                        
                           Dokumenter med betegnelsen »ECMM RC Knin Log Reports«.
                        
                     
         
               —
            
            
               Rådet for Den Europæiske Union — Generalsekretariatet tilpligtes at give aktindsigt i elektronisk form i alle de udbedte dokumenter.
            
         
               —
            
            
               Rådet for Den Europæiske Union tilpligtes til sagsøgeren at betale et beløb på 2 000 EUR (eksklusive moms) eller 2 392 EUR (inklusive moms) med tillæg af renter svarende til ECB’s rentesats fra dagen for registreringen af stævningen.
            
         
      Søgsmålsgrunde og væsentligste argumenter
   
   Under denne sag påstår sagsøgeren annullation af Rådets udtrykkelige afgørelse af 17. juni 2009 og efterfølgende stiltiende afgørelse, hvorved han blev nægtet adgang til aktindsigt i rapporter afgivet af Den Europæiske Unions observatører i Kroatien, vedrørende Knin-området, fra den 1. til den 31. august 1995, og i dokumenter med betegnelsen »ECMM RC Knin Log Reports«.
   Til støtte herfor gør han to anbringender gældende:
   
               —
            
            
               Det vil ikke være til skade for beskyttelsen af offentlighedens interesser med hensyn til internationale forbindelser i medfør af artikel 4, stk. 1, litra a), i forordning nr. 1049/2001 (1), idet
               
                           —
                        
                        
                           der er ikke knyttet nogen konkret beskyttelsesinteresse til de udbedte dokumenter, og
                        
                     
                           —
                        
                        
                           selv om det måtte antages, at der forelå konkrete beskyttelsesinteresser, er halvdelen af den beskyttelsesperiode, der er foreskrevet i artikel 4, stk. 7, i forordning nr. 1049/2001 forløbet, hvilket berettiger, at der gives aktindsigt i de udbedte dokumenter,
                        
                     
                           —
                        
                        
                           hertil kommer, at når dokumenterne ikke er klassificerede som beskyttede, henhører de ikke under kategorien følsomme dokumenter i den forstand, hvori udtrykket er anvendt i artikel 9 i forordning nr. 1049/2001.
                        
                     
         
               —
            
            
               Det vil ikke være til skade for retlige procedurer og juridisk rådgivning efter artikel 4, stk. 2, i forordning nr. 1049/2001, idet
               
                           —
                        
                        
                           denne undtagelse angår beskyttelsen af retlige procedurer og juridisk rådgivning i Den Europæiske Union og dennes medlemsstater, mens Rådet i nærværende tilfælde begrunder sit afslag på aktindsigt med en retlig procedure ved Den Internationale Straffedomstol for Det Tidligere Jugoslavien,
                        
                     
                           —
                        
                        
                           de udbedte dokumenter er allerede videregivet til parterne i Gotovina-sagen ved Den Internationale Straffedomstol for Det Tidligere Jugoslavien, hvilket ligeledes berettiger, at sagsøgeren gives adgang dertil,
                        
                     
                           —
                        
                        
                           et overordnet hensyn til offentlighedens interesse berettiger udbredelsen af de omhandlede dokumenter.
                        
                     
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).